
„Prevenirea şi combaterea violenţei prin peer-mediation”

PROIECT JUDEŢEAN

An şcolar: 2013-2014

 A. INFORMAŢII  DESPRE APLICANT:

Centrul Judeţean de Resurse şi Asistenţă Educaţională Hunedoara

Adresă: Deva, Str. Gh. Bariţiu, Nr.2, Jud. Hunedoara

Nr. tel./fax: 0254/219074

Site şi e-mail: 
http://isj.hd.edu.ro/cjrae, cjraehd@yahoo.com 

Iniţiator proiect: Centrul Judeţean de Resurse şi Asistenţă Educaţională  Hunedoara;

Persoană de contact: Crăciun Gabriela, profesor psiholog,  Ianachis Clara, profesor psiholog, Centrul Judeţean de Resurse şi Asistenţă Educaţională  Hunedoara;

Telefon/Fax: 0254/219074

B. INFORMAŢII DESPRE PROIECT  
B1. TITLUL PROIECTULUI: 

„Prevenirea şi combaterea violenţei în mediul şcolar prin peer mediation”

B2. CATEGORIA ÎN CARE SE ÎNCADREAZĂ:

Proiectul „Prevenirea şi combaterea violenţei în mediul şcolar prin peer mediation” se 

încadrează în domeniul educaţie civică - voluntariat. 

C. REZUMAT: 

Obiectivul principal al implementării acestui proiect constă în prevenirea şi combaterea violenţei în mediul şcolar, la nivel de judeţ. 

Proiectul se adreseză cadrelor didactice şi elevilor din clasele de gimnaziu şi clasele de liceu, principalul element al proiectului este constitiuirea unei echipe de elevi voluntari. Echipa de peer mediation se deosebeşte de alte tipuri de grupuri de mediere a conflictelor, prin faptul că mediatorii sunt elevi şi intervin în conflicte generate de egalii lor. Ideal ar fi ca pentru fiecare clasă de elevi să funcţioneze o astfel de echipă.



Rolul echipelor de peer mediation, este acela de a interveni ori de câte ori în grupul – clasă de elevi va izbucni un conflict între colegi sau între colegi şi alţi elevi din şcoală, în scopul de a ameliora sau anihila conflictul. Este o echipă de intervenţie, a cărei necesitate se evidenţiază mai ales prin faptul că aceasta poate interveni imediat, şi chiar are posibilitatea de a preveni ca unele conflicte să ia amploare.  Elevii care participă la acţiuni de mediere intervin  în cadrul colectivului de elevi ai clasei din care fac parte, ei fiind cei care-şi cunosc cel mai bine colegii, dar şi între colegii de clasă şi elevi ai altei clase din şcoală. Intervenţia  se realizează într-un spaţiu prestabilit pentru mediere, în unitatea şcolară. 



Cadrele didactice cu competenţă/experienţă în mediere de conflicte (psihologi şcolari consilieri educativi, diriginţi sau alte cadre didactice) care implementeză acest proiect în şcoală vor organiza  întâlniri de lucru la nivel de şcoală, în care vor informa, la rândul lor, diriginţii şi elevii voluntari în privinţa etapelor de desfăşurare a proiectului şi a tehnicilor de mediere a unui conflict. După înscrierea echipelor  şi formarea abilităţilor, vor urma activităţile de intervenţie.



Înscrierea elevilor în echipe este voluntară. Membrii echipei de mediere vor dobândi abilităţi de mediere şi negociere a conflictelor prin activităţi specifice desfăşurate cu aceşti elevi, de către cadrele didactice care implementează proiectul la nivel de şcoală (coordonatorul echipei/lor). 



Fiecare echipă va avea un coordonator cadru didactic. Acesta va selecta şi înscrie membrii echipei în proiect, va forma la elevi abilităţi de mediere, va informa şi coordona echipa pe tot parcursul derulării proiectului, participând inclusiv la acţiunile de mediere.


Activitatea de centralizare la nivel de clasă a datelor privind medierea conflictelor prin intervenţia echipei peer mediation, revine fiecărei echipe. Coordonatorii au rolul şi de a transmite datele centralizate, la sfârşitul proiectului, către Centrul Judeţean de Resurse şi Asistenţă Educaţională Hunedoara. De asemenea, coordonatorii vor fi persoanele de legătură dintre  echipele de peer mediation ale şcolii şi conducerea unităţii.

Proiectul se va finaliza cu centralizarea datelor ce rezultă din întreaga activitate de 

mediere, la nivel de şcoală şi apoi, la nivel de judeţ. Aceste date vor putea oferii mai multe informaţii despre tipul de conflicte ce au loc în mediul şcolar, despre modalităţile eficiente sau ineficiente de intervenţie şi mai ales va constitui o bază de date de la care se poate pleca în implementarea altor intervenţii cu grad sporit de eficacitate în mediul şcolar pentru toţi participanţii la educaţie. 

Responsabilităţile cadrului didactic coordonator al echipei de peer mediation, sunt:

-să formeze echipa la nivel de clasă, compusă din minim 2 elevi voluntari care trebuie 

să deţină/să-şi formeze abilităţi de mediere a conflictelor, de negociere, să fie credibili şi respectaţi la nivelul colectivului clasei unde vor desfăşura intervenţia. Coordonatorul participă la activităţile de mediere împreună cu ceilalţi membri ai echipei;

-să monitorizeze cazurile de violenţă pentru care echipa intervine, pe tot parcusul 

perioadei  de derulare a proiectului şi să completeze fişa de monitorizare (anexa 2);

-să informeze conducerea unităţii şi a tuturor cadrelor didactice din şcoală de existenţa  

unor echipe de peer mediation şi scopul acestora;

-să participe împreună cu echipa/le la formarea abilităţilor de mediere a conflictelor, în 

cazul în care coordonatorul nu este psiholog şcolar/consilier şcolar (activitatea nr. 4);

 -să colaboreze cu Comisia de Prevenire şi Combatere a Violenţei în Mediul Şcolar din 

unitate, precum şi cu alte cadre didactice implicate în procesul de prevenire şi combatere a violenţei din şcoală.


Ultima etapă a proiectului va cuprinde o întâlnire între echipele participante, unde îşi vor împărtăşi din experinţa acumulată pe parcursul acţiunilor de mediere. 

     D. PREZENTAREA PROIECTULUI

D1. ARGUMENT

Măsuri de prevenire sau combatere a violenţei în şcoală au mai existat, unele s-au remarcat prin austeritate, altele prin exersarea democraţiei. Dacă primele erau des utilizate în trecut, astăzi primează cele prin care tânărul devine din ce în ce mai conştient de drepturile pe care le dobândeşte atât în şcoală, cât şi în societate, în general. Cu toate acestea nu se poate vorbi de o eradicare a violenţei în mediul şcolar. Astăzi, când vorbim de violenţă ne referim la toate aspectele ei: de la formele fizice până la cele de natură psihică şi emoţională. Cauzele manifestărilor violente în şcoală sunt multiple şi nu ţin numai de factorii educaţionali. 

O modalitate aparte de combatere şi nu în ultimul rând, de prevenire a violenţei şcolare este medierea conflictelor. Dar şi în această situaţie, s-a constatat că mult mai eficient este ca această mediere să fie exersată de către mediatori ce au aceeaşi vârstă şi statut cu persoanele mediate, respectiv cu elevii. Astfel, s-a născut ideea de peer mediation. 

Combaterea violenţei prin peer mediation a devenit o modalitate din ce în ce mai acceptată în şcoala românească, însă pentru a implementa un program specific în acest sens, este nevoie de o alegere bine întemeiată a persoanelor (elevi voluntari şi cadre didactice), precum şi o pregătire preliminară a acestora. Profilul unui elev sau profesor mediator şcolar cuprinde obligatoriu câteva trăsături, şi anume: imparţialitate, corectitudine, atitudine care impune respectul colegilor/elevilor, persoană de încredere etc.;

Nu cunoaştem încă date statistice realizate la noi în ţară, în ceea ce priveşte rezultatele obţinute prin programe de peer mediation comparativ cu alte tipuri de metode de combatere a violenţei. Însă modalităţile de realizare şi rezultatele scontate, par să fie mult mai  atractive pentru elevi prin comparaţie cu alte metode (spre exemplu, măsurile de sancţionare care se aplică în cazul nerespectării de către elevi a regulilor şcolare).

D2. SCOPUL PROIECTULUI:

Prevenira şi combaterea creşterii fenomenului de violenţă la nivel de şcoală prin implicarea directă a elevilor în acţiuni  de mediere  a conflictelor.

D3. OBIECTIVE:
1. Informarea factorilor educaţionali cu privire la importanţa prevenirii şi combaterii violenţei prin peer mediation, prin mediatizarea şi implementarea prezentului proiect;

2. Formarea unor competenţe specifice actului de mediere a conflictelor la elevii (voluntari) cu înclinaţii/aptitudini de negociere/mediere;

3. Formarea la elevi a spiritului de iniţiativă şi intervenţie în cazuri cu risc de violenţă;

4. Monitorizarea elevilor cu comportamente violente (identificarea, observarea şi intervenţia), de către o echipă peer mediation.

D4. GRUP ŢINTĂ: 

-elevi ai claselor V - XII, 

-cadre didactice: profesori, diriginţi, profesori psihologi, consilieri educativi.
D5. DURATA PROIECTULUI: 

28.10.2013 – 13.06.2014

D6. CONDIŢII DE PARTICIPARE:

· Pot participa cadre didactice şi elevi ai claselor V – XII, din şcoli ale judeţului             

Hunedoara.

· Înscrierea echipelor (conform anexei 1) se va face de către cadrul didactic 

coordonator, pe adresa de e-mail a CJRAE Hunedoara: cjraehd@yahoo.com. 

· După confirmarea înscrierii, poate începe activitatea de instruire şi intervenţie, 

conform activităţilor stabilite la punctul D7. Coordonatorul împreună cu echipa stabileşte un spaţiu de mediere la nivel de şcoală.

· În mod necesar echipa va fi formată din minim 2 elevi. 

· Un cadru didactic poate coordona una sau mai multe echipe de peer mediation.

D7. ACTIVITĂŢI:

   1.a)  Activitatea nr. 1

b)  Titlul activităţii: Promovarea proiectului în unităţi şcolare ale judeţului;

c)  Perioada: 28.10.2013 - 01.11.2013;

d)  Loc de desfăşurare: unitatea şcolară;

e) Descrierea activităţii: mediatizarea în rândul factorilor educaţionali a scopului şi obiectivelor acestui proiect prin Forum ISJ Hunedoara – Centrul Judeţean de Resurse şi Asistenţă Educaţională, şi prin intermediul e-mail-urilor, către psihologii şcolari şi responsabili ai Comisiei de Prevenire şi Combatere a Violenţei în Mediul Şcolar;

f) Responsabil: Prof. psiholog Gabriela Crăciun, CJRAE Hunedoara;

g) Beneficiari: elevi şi cadre didactice;

h) Modalităţi de monitorizare şi evaluare: feed-back primit de la psihologii şcolari, responsabili ai Comisiei de Prevenire şi Combatere a Violenţei în Mediul Şcolar, alte cadre didactice.
   2.a) Activitatea nr. 2

b) Titlul activităţii: Informarea cadrelor didactice şi a elevilor cu privire la obiectivele şi cerinţele proiectului;

c)  Perioada: 4.11.2013 – 8.11.2013;

d)  Loc de desfăşurare: unităţi şcolare cu clasele V – XII din judeţ;

e) Descrierea activităţii: profesorii psihologi şi/sau responsabilii ai Comisiei de Prevenire şi Combatere a Violenţei în Mediul Şcolar vor informa cadrele didactice şi elevii cu privire la modalităţile de implementare a proiectului.

f)  Responsabili: profesori psihologi, responsabili ai Comisiei de Prevenire şi Combatere a Violenţei în Mediul Şcolar;

g) Beneficiari: cadre didactice şi elevi;

h) Modalităţi de monitorizare şi evaluare: număr de participanţi.

   3.a) Activitatea nr. 3

b)  Titlul activităţii: Constituirea şi înscrierea echipelor;

c)  Perioada: 11.11.2013 – 22.11.2013;

d)  Loc de desfăşurare: unităţi şcolare cu clasele V – XII din judeţ;

e) Descrierea activităţii: constituirea echipelor de mediere în unităţile de învăţământ şi înscrierea conform anexei 1; trimiterea fişelor de înscriere la adresa de e-mail: cjraehd@yahoo.com . 

f)  Responsabil: cadrul diactic coordonator al echipei/lor ”peer mediation”;

i) Beneficiari: elevi şi cadre didactice;

j) Modalităţi de monitorizare şi evaluare: număr de echipe înscrise.

    4.a) Activitatea nr. 4

b) Titlul activităţii: Formarea competenţelor specifice;

c)  Perioada: 25.11.2013 - 20.12.2013;

d)  Loc de desfăşurare: unităţi şcolare cu clasele V – XII din judeţ;

e) Descrierea activităţii: formarea competenţelor specifice de mediere a conflictelor, la elevii din echipele constitiuite; cadrul didactic coordonator al echipei/lor care nu deţine abilităţi/informaţii în domeniul medierii de conflicte va apela la specialiştii din CJRAE Hunedoara, prin solicitare conform anexei 1.

f)  Responsabil: cadrul didactic - coordonatorul  echipei/lor;

g) Beneficiari: elevi şi cadre didactice;

h) Modalităţi de monitorizare şi evaluare: evaluarea cunoştinţelor dobândite.

   5.a) Activitatea nr. 5

b) Titlul activităţii: Acţiuni de intervenţie;

      c)  Perioada: 6.01.2014 – 30.05.2014;

d)  Loc de desfăşurare: unităţi şcolare cu clasele V – XII din judeţ;

e) Descrierea activităţii: desfăşurarea activităţilor de mediere a conflictelor în mediul  

    şcolar de către echipele formate şi supervizarea acestora de către cadrul didactic  

    coordonator;

f)  Responsabil: cadrul didactic - coordonator al echipei/lor  ”peer mediation”; 

g) Beneficiari: elevi şi cadre didactice;

h) Modalităţi de monitorizare şi evaluare: număr de cazuri mediate şi completarea  anexei 2.

   6.a) Activitatea nr. 6

b) Titlul activităţii: Transmiterea datelor

      c)  Perioada: 2.06.2014 – 6.06.2014;

d)  Loc de desfăşurare: sediul CJRAE Hunedoara;

      e) Descrierea activităţii: preluarea şi centralizarea datelor privind cazurile de mediere, conform anexei 2 şi transmiterea lor către CJRAE Hunedoara, prin adresa de e-mail: cjraehd@yahoo.com .

f) Responsabil: Coordonatorul echipei/lor.

      g) Beneficiari: comunitatea şcolară;

h) Modalităţi de monitorizare şi evaluare: realizarea unui centralizator a datelor la nivel de judeţ pe baza fişei (anexa 2) transmise prin e-mail.

   7.a) Activitatea nr. 7

b) Titlul activităţii:  Diseminarea rezultatelor; acordare certificate de voluntariat.
      c)  Perioada estimată: 10.06.2014 – 13.06.2014;

d)  Loc de desfăşurare: sediul ISJ Hunedoara;

      e)  Descrierea activităţii: întâlnire între participanţi, în scopul realizării unui schimb de 

           bune practici  cu precizarea aspectelor pozitive şi negative ale activităţilor de mediere     

           prin peer mediation şi acordare de certificate de voluntariat.

f)  Responsabil:  Crăciun Gabriela, profesor psiholog; Ianachis Clara, profesor psiholog Centrul Judeţean de Resurse şi Asistenţă Educaţională  Hunedoara;

g) Beneficiari: comunitatea şcolară;

h) Modalităţi de monitorizare şi evaluare: număr de participanţi.

D8. BENEFICIARI:

D8.1. Beneficiari direcţi:

- elevii claselor V - XII;

D8.2. Beneficiari indirecţi:

- părinţi;

- cadre didactice;

- comunitatea şcolară.

D9. RESURSE UMANE:

-profesori psihologi; 

-cadre didactice.

D10. REZULTATE AŞTEPTATE:

Reducerea numărului de acte de violenţă în şcolile în care au fost aplicate activităţile 

din proiect şi totodată creşterea implicării elevilor în viaţa şcolii.

D11. MODALITĂŢI DE MONITORIZARE ŞI EVALUARE

Monitorizarea şi evaluarea se vor face în baza următorilor indicatori:

· Indicatori cantitativi: număr de echipe înscrise la proiect, număr de cadre didactice şi elevi participanţi, număr de unităţi şcolare participante;

· Indicatori calitativi: feed-back primit de la beneficiarii direcţi şi indirecţi, respectarea întocmai a calendarului activităţilor, centralizarea datelor şi realizarea raportului final. 

D12. CONTINUITATEA/SUSTENABILITATEA PROIECTULUI

În urma derulării acestui proiect, elevii ce au dobândit competenţe de mediere a conflictelor pot continua acest demers şi după finalizarea acestuia. Mai mult decât atât, elevii implicaţi în acest proiect pot deveni la rândul lor formatori - resursă pentru alţi elevi. 

Un impact pozitiv al activităţilor din proiect asupra comunităţii şcolare va conduce la continuarea lui, fie în forma prezentă, fie sub o altă formă.

D13. PARTENERI:
        Inspectoratul Şcolar Judeţean Hunedoara

D14. ACTIVITĂŢI DE PROMOVARE ŞI DISEMINARE A PROIECTULUI

Promovarea şi diseminarea proiectului se va realiza prin:

-postarea pe forum ISJ Hunedoara, rubrica CJRAE Hunedoara;

-prin e-mail-uri către psihologii şcolari şi responsabili ai Comisiei de Prevenire şi Combatere a Violenţei în Mediul Şcolar.

D15. MEDIATIZARE

Mediatizarea se va realiza la finalul proiectului, prin comunicate în presa locală.
        Director,

                                       Responsabil Serviciul proiecte, 
             programe, cercetare
prof Balaci Mihaela


                                              prof.  Ianachis Clara


Anexa 1

FIŞA DE ÎNSCRIERE LA PROIECTUL

„Prevenirea şi combaterea violenţei prin peer-mediation” 

2013-2014
Unitatea şcolară: _____________________________________________________________

Coordonator echipă peer mediation: ______________________________________________                (cadru didactic)

*Solicit formare de abilităţi (fără certificare) în mediere de conflicte pentru coordonatorul de echipă şi elevii voluntari înscrişi mai jos:        DA                 NU

Componenţa echipei: 

	Nr. crt.
	Numele şi prenumele elevilor
	Clasa
	Semnătura elevilor

	1.
	
	
	

	
	
	
	

	
	
	
	

	
	
	
	


Date de contact coordonator (telefon/e-mail): ______________________________________________________________

Semnătură coordonator ______________

Data înscrierii:________________

*Numai pentru cadre didactice care nu sunt consilieri şcolari/profesori psihologi.

Anexa 2

CENTRALIZATORUL DATELOR 

PRIVIND MONITORIZAREA CONFLICTELOR PRIN PEER MEDIATION

Unitatea şcolară: _________________________________________________


	Nr. 

crt.
	Nume, prenume elev implicat în conflict
	Vârsta
	Clasa
	Locul şi data când s-a produs conflictul 
	Momentul când s-a produs conflictul*
	Caz recidivat

DA/NU
	Cauze care au determinat conflictul

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	


          *La rubrica: Momentul când s-a produs conflictul se va preciza când s-a produs conflicul: în timpul orelor de predare, în timpul pauzelor, înainte sau după încheierea programului şcolar.

Coordonator (nume/prenume):  

____________________________________________

Semnătură: _____________

Data transmiterii: _________________



Str. Gh. Baritiu  nr. 2, 330065  - DEVA,

jud. HUNEDOARA 
Tel/Fax:    +40 (0254)219074, 

e-mail: cjraehd@yahoo.com 

http://isj.hd.edu.ro/cjrae

